Source: https://www.kaypahoito.fi/hoi50028
Timestamp: 2020-06-06 14:30:42+00:00
Document Index: 8880521

Matched Legal Cases: ['kko ', 'kko ', 'kko ', 'kko ', 'kko ', 'kko ']

Käypä hoito -suositus | Julkaistu: 21.08.2018 | Tila: voimassa Tulosta
Luentomateriaali (pptx) «https://www.kaypahoito.fi/khl00076»1
AUDIT-kysely «hoi50028b.pdf»1
Alkoholinkäytön riskitasot «Työryhmän suositus alkoholinkäytön riskitasoiksi...»2
Alkoholinkäytön terveysriskit «Tärkeimmät sairaudet ja terveysongelmat, joiden yhteydessä alkoholiongelma on syytä muistaa....»1
Riskikäytön kliiniset löydökset «Alkoholin riskikäyttöön liittyviä kliinisiä löydöksiä (Päihdelääketiede. Salaspuro M, Kiianmaa K, Seppä K, toim. Kustannus Oy Duodecim 2003, s. 60). ...»3
RAAMIT-lyhytneuvonnan sisältö «RAAMIT-lyhytneuvonnan (FRAMES) sisältö. ...»4
Suosituksen tulostettava versio (PDF) «hoi50028.pdf»2
Alkoholin terveysriskien arviointi on monesta syystä vaikeaa. Suomessa hälytysrajaksi eli suuren riskin tasoksi on arvioitu naisilla 12–16 ja miehillä 23–24 alkoholiannosta viikossa. Viimeistään tässä vaiheessa terveydenhuollon tulee puuttua asiaan.
Alkoholinkulutus on Suomessa eurooppalaista keskitasoa, mutta keskeinen ongelma on runsas kertakulutus eli humalajuominen. Viimeisen 10 vuoden aikana alkoholin kokonaiskuulutus on pysynyt melko tasaisena tai jopa hieman vähentynyt «Päihdetilastollinen vuosikirja, http://urn.fi/URN:...»1.
Alkoholinkulutuksen ja alkoholihaittojen välillä on selvä yhteys: haitat lisääntyvät suorassa suhteessa käyttömäärään «Rehm J, Gmel, G, Probst C, Shield K.D. (2015). Li...»2.
Alkoholi on merkittävä työikäisten kuolemien aiheuttaja «Suomen virallinen tilasto (SVT): Kuolemansyyt verk...»3.
On arvioitu, että alkoholin riskikäyttäjiä (henkilöitä, joilla alkoholinkäyttö on terveysriski) on Suomessa noin 500 000 «Halme JT, Seppä K, Alho H ym. Hazardous drinking: ...»4.
Terveydenhuollon naispotilaista noin 10 % ja miespotilaista lähes 20 % on alkoholin ongelmakäyttäjiä «Halme JT, Seppä K, Alho H ym. Hazardous drinking: ...»4.
Noin 7 % suomalaisista on joskus kokeillut tai käyttänyt rauhoittavia lääkkeitä, unilääkkeitä tai kipulääkkeitä ei-lääkinnällisiin tarkoituksiin. Lääkkeiden ei-lääkinnällisillä käyttäjillä alkoholin humalajuominen ja alkoholin ja lääkkeiden yhteiskäyttö on yleistä «Karjalainen K., Hakkarainen, P. Lääkkeiden väärink...»5.
Alkoholinkäyttöön liittyy monia terveysriskejä (Taulukko «Tärkeimmät sairaudet ja terveysongelmat, joiden yhteydessä alkoholiongelma on syytä muistaa....»1, lähde «World Health Organization. Global status report on...»6). Alkoholin ongelmakäyttö voi vaurioittaa lähes jokaista elintä. Toistaiseksi ei kuitenkaan tiedetä, miksi jotkut saavat alkoholin aiheuttaman elinvaurion mutta toiset välttyvät siltä.
IARC (International Agency for Resarch on Cancer) määrittelee sekä alkoholijuomat että etanolin ensimmäisen luokan syöpävaarallisiksi aineiksi «Suomalaiset ravitsemussuositukset, Valtion ravitse...»7. Alkoholinkäyttö on liitetty erityisesti ruoansulatuskanavan alueen ja naisten rintasyöpäriskin suurenemiseen.
Säännöllisesti yli 40 g/vrk alkoholia käyttävillä miehillä ja yli 20 g/vrk käyttävillä naisilla kokonaiskuolleisuus on merkitsevästi suurempi kuin raittiilla. Naisten riskisuhteet ovat kaikilla kulutustasoilla suuremmat kuin miehillä «Rehm J, Gmel, G, Probst C, Shield K.D. (2015). Li...»2, «World Health Organization. Global status report on...»6.
Jo 25 g alkoholia vuorokaudessa näyttää kohottavan verenpainetta «Puddey IB, Beilin LJ, Vandongen R ym. Evidence for...»8.
Yli 2 alkoholiannosta päivittäin juovat keski-ikäiset miehet sairastuvat aivohalvaukseen todennäköisemmin kuin vähemmän alkoholia juovat. Sairastumisriski on samaa luokkaa tai suurempi kuin suurentuneen verenpaineen tai diabeteksen aiheuttama riski «Kadlecová P, Andel R, Mikulík R ym. Alcohol consum...»9.
Alkoholi suurentaa psyykkisten oireiden ja mielenterveyden häiriöiden riskiä «Fergusson DM, Boden JM, Horwood LJ. Tests of causa...»10.
Säännöllinen alkoholinkäyttö suurentaa kokonaiskuolleisuutta. Se myös suurentaa merkittävästi maksakirroosin, aivoverenvuodon, kroonisen haimatulehduksen ja verenpainetaudin sekä ylähengitysteiden, ruoansulatuskanavan, maksa-, paksusuoli- ja rintasyövän riskiä «Rehm J, Gmel, G, Probst C, Shield K.D. (2015). Li...»2, «World Health Organization. Global status report on...»6, «Suomalaiset ravitsemussuositukset, Valtion ravitse...»7.
Alkoholinkäyttäjillä liikennetapaturman vaara kasvaa suorassa suhteessa veren alkoholipitoisuuteen «Corrao G, Bagnardi V, Zambon A ym. Exploring the d...»11. Alkoholinkäyttöön liittyy myös muita tapaturmia ja väkivaltaa (kaatumisia, palovammoja, hukkumisia, työtapaturmia, itsemurhia, lapsen pahoinpitelyjä, tappoja ja murhia) «Corrao G, Bagnardi V, Zambon A ym. Exploring the d...»11.
Suomalaisista 12–18-vuotiaista nuorista noin joka neljäs oli kokenut haittoja kodin aikuisten alkoholinkäytöstä vuonna 2011 «Teoksessa: Warpenius K. ym. (toim.) Alkoholi- ja ...»12.
monet alkoholin terveyshaitat (esim. syöpäriski) suurenevat suorassa suhteessa kulutukseen ilman turvallista kynnysarvoa «Suomalaiset ravitsemussuositukset, Valtion ravitse...»7.
monet yksilölliset seikat vaikuttavat alkoholinkäytön seurausten määräytymiseen. Niitä ovat esimerkiksi ikä (nuorilla sepelvaltimotaudin riski on vähäinen), geneettinen alttius sairastua syöpään tai alkoholiriippuvuuteen sekä muut sairaudet ja niiden lääkitys. Myös sen todennäköisyys, että alkoholinkäyttö pysyy kohtuudessa toleranssin kasvaessa tai elämäntilanteen muuttuessa, on yksilöllinen «World Health Organization. Global status report on...»6.
Kohtuullisesti alkoholia käyttävät saattavat säästyä muun muassa sydänsairauksilta todennäköisemmin kuin runsaasti alkoholia käyttävät tai täysraittiit. Alkoholin mahdolliset hyödyt jäävät kuitenkin vähäisiksi alle 50-vuotiailla. Alkoholin kohtuukäytön terveyshyödyt rajoittuvat 50–64-vuotiaisiin miehiin, jotka juovat 10–14 alkoholiannosta viikossa eivätkä juo humalahakuisesti. Naisilla hyödyt havaitaan yli 65-vuotiailla, jotka juovat korkeintaan 7 alkoholiannosta viikossa «Knott CS, Coombs N, Stamatakis E ym. All cause mor...»13.
Työryhmän suosittelemat alkoholinkäytön riskitasot on koottu taulukkoon «Työryhmän suositus alkoholinkäytön riskitasoiksi...»2.
Eri maissa terveystapoja koskevassa väestöviestinnässä ja neuvonnassa käytetyt riskirajat poikkeavat toisistaan muun muassa sen mukaan, arvioidaanko vähäisen, kohtalaisen vai suuren riskin tasoa.
Suuren riskin tasoksi on arvioitu naisilla yli 20 g absoluuttista alkoholia eli noin 2 annosta (yksi annos on 12 g absoluuttista alkoholia) säännöllisesti päivittäin tai yhteensä 12–16 annosta viikossa. Miehillä suuren riskin taso on 40 g/vrk (n. 3 annosta) säännöllisesti päivittäin tai yhteensä 23–24 annosta viikossa «Rehm J, Gmel, G, Probst C, Shield K.D. (2015). Li...»2, «IARC monographs on the evaluation of carcinogenic ...»14. Tämä arvioitu raja on hälytysraja, jonka ylittyessä terveydenhuollon tulee viimeistään puuttua asiaan, koska kyseiset määrät lisäävät jo merkittävästi terveyshaittoja. Neuvonnassa on syytä ottaa huomioon potilaan ikä, ruumiinrakenne, perintötekijät ja muut alkoholisairauksien riskitekijät, samoin hänen halukkuutensa muuttaa elämäntapojaan.
Varhaisimmat merkit GT-arvon suurenemisesta havaitaan miehillä jo 14 ja naisilla 7 viikoittaisen alkoholiannoksen käytön yhteydessä «Tynjälä J, Kangastupa P, Laatikainen T ym. Effect ...»15. Kohtalaisen riskin tasona voidaan siis pitää miehillä 14 ja naisilla 7 annosta viikossa.
Runsas kertajuominen (naisilla 5–6 ja miehillä 6–7 annosta kerralla) viikoittain tai toistuva humalahakuinen juominen suurentaa merkittävästi tapaturmariskiä «Rehm J, Gmel, G, Probst C, Shield K.D. (2015). Li...»2.
Uuden vuonna 2014 julkaistun suomalaisen ravitsemussuosituksen mukaan naisen ei tulisi käyttää enempää kuin 10 g (vrt. yksi annos 12 g) eikä miehen enempää kuin 20 g alkoholia päivässä «Suomalaiset ravitsemussuositukset, Valtion ravitse...»7. Meta-analyysin tulokset, joissa vertailtiin seitsemää EU-maata sen osalta, miten eri kuolemansyiden riskit eri alkoholinkäytön tasoilla yhdistyvät yli eri syiden, tukivat suomalaisessa ravitsemussuosituksessa esitettyjä "vähäisen riskin" tasoja «Rehm J, Gmel, G, Probst C, Shield K.D. (2015). Li...»2.
Säännöllinen (24–48 g päivittäin = 2–4 annosta) tai humalahakuinen (4–5 alkoholiannosta kerralla) alkoholinkäyttö raskauden aikana suurentaa merkittävästi FASD diagnoosin kriteerien täyttävän sikiövaurion riskiä «Ornoy A, Ergaz Z. Alcohol abuse in pregnant women:...»16.
Nuorilla aikuisilla (19–24-vuotiaat) voidaan soveltaa aikuisille tarkoitettuja riskirajoja «Butt P, Beirness D, Gliksman L, Paradis C, Stockwe...»17.
Nuorten humalahakuinen alkoholinkäyttö suurentaa alkoholin käyttöhäiriöiden riskiä myöhemmällä iällä «Bonomo YA, Bowes G, Coffey C ym. Teenage drinking ...»18, «Wells JE, Horwood LJ, Fergusson DM. Drinking patte...»19.
Ikääntyneiden riskikulutusta koskevissa suosituksissa käytetään yleensä 65 vuoden ikärajaa. Raja on keinotekoinen, koska alkoholinsieto heikkenee lineaarisesti iän myötä. Yksiselitteistä ikärajaa ei siten voida asettaa. Yhdysvaltalaisen National Institute of Alcohol, Abuse and Alcoholism -instituutin suositus yli 65-vuotiaille on enintään 3,5 annosta kerralla ja enintään 8 annosta viikossa «Special populations and co-occurring disorders: ol...»20.
Suuren riskin taso on miehillä 23–24 annosta ja naisilla 12–16 annosta viikossa. Tämä voidaan katsoa hälytysrajaksi, jolloin alkoholinkäyttöön viimeistään tulisi puuttua. Peruste: kyseisillä annosmäärillä sairastavuus lisääntyy ja kuolleisuusriski suurentuu merkittävästi «Rehm J, Gmel, G, Probst C, Shield K.D. (2015). Li...»2.
Kohtalaisen riskin taso on miehillä 14 ja naisilla 7 annosta viikossa. Peruste: kyseiset annosmäärät suurentavat GT-arvoja «Tynjälä J, Kangastupa P, Laatikainen T ym. Effect ...»15.
Alkoholinkäyttö, josta ei ole todennäköisesti riskiä terveelle työikäiselle henkilölle, on naisilla 0–1 annosta ja miehillä 0–2 annosta päivässä. Peruste: Suomalainen ja pohjoismaalainen ravitsemussuositus «Valtion ravitsemusneuvottelukunta. Terveyttä ruoas...»21.
Päihdehuoltolain (41/1986) mukaan kunnan tehtävänä on järjestää päihdeongelmaisen ja hänen omaisensa riittävä ja asiallinen hoito «Päihdepalvelujen laatusuositukset. Sosiaali- ja te...»22, www «https://www.finlex.fi/fi/laki/ajantasa/1986/19860041»5.
Päihdeongelmaisia hoidetaan Suomessa terveydenhuollossa, päihdehuollon erityispalveluyksiköissä ja sosiaalitoimessa (ks. kuva «Päihdehuollon hoitojärjestelmät»1). Merkittävä rooli on myös kansalaisjärjestöillä.
Päihtyneen henkilön akuuttihoidon yhteydessä tulee sosiaali- ja terveysministeriön ohjeen mukaan arvioida myös päihdehuollon tarve «STM:n Päihtyneen henkilön akuuttihoito – so...»23.
Päihdehuollon hoitojärjestelmät. Lähde: Salaspuro M, Kiianmaa K, Seppä K (toim.) Päihdelääketiede. 2. uudistettu painos. Kustannus Oy Duodecim 2003, s. 193
Potilaan on vaikea muistaa käyttämänsä alkoholin määrää «Hammersley R. A digest of memory phenomena for add...»24, ja etenkin sellaiset potilaat, jotka eivät vielä ole riippuvaisia alkoholista, aliarvioivat usein alkoholinkäyttöään «Cyr MG, Wartman SA. The effectiveness of routine s...»25, «Midanik LT. Validity of self-reported alcohol use:...»26, «Buchsbaum DG, Welsh J, Buchanan RG ym. Screening f...»27, «Fleming MF, Barry KL. A three-sample test of a mas...»28. Ongelman varhainen toteaminen on siten haasteellista «Cleary PD, Miller M, Bush BT ym. Prevalence and re...»29, «Buchsbaum DG, Buchanan RG, Poses RM ym. Physician ...»30, «Rydon P, Redman S, Sanson-Fisher RW ym. Detection ...»31, ja lääkäri tarvitsee siinä useita välineitä: haastattelua, strukturoituja kyselyitä, alkoholinkäyttöpäiväkirjaa, kliinistä tutkimusta ja laboratoriokokeita.
Kannustava ja avoin ilmapiiri on haastattelussa tärkeä «Greenfield TK, Kerr WC. Alcohol measurement method...»32. Ongelmakäytön varhaisvaiheessa potilaan tuo terveydenhuoltoon usein fyysinen syy (kohonnut verenpaine, sydämen rytmihäiriö, tapaturmat, epämääräiset vatsaoireet, vieroitusoireet) tai psyykkinen oire (unettomuus, ahdistuneisuus, masennus). Tällöin on luontevaa sitoa elämäntavoista kysyminen potilaan oireeseen tai huoleen «Raevaara L. Potilaan alkoholinkäyttö – onge...»33. Perusterveydenhuollossa ensimmäisillä käyntikerroilla ja terveystarkastuksissa on syytä selvittää potilaan elämäntavat, päihteidenkäyttö mukaan luettuina «Saunders JB, Conigrave KM. Early identification of...»34, «Seppä K, Aalto M. Alkoholisairauksien sekundaaripr...»35.
Alkoholiongelman toteaminen helpottuu, jos käyttömäärien ohella selvitetään myös muita alkoholinkäyttöön liittyviä seikkoja (krapularyypyt, poissaolot työstä, potilaan oma huoli alkoholinkäytöstään, syyllisyydentunteet, ongelmat perhepiirissä, tehtävien laiminlyöminen tai tappeluihin joutuminen) «Dawson DA, Room R. Towards agreement on ways to me...»36. Keskustelu luo kontaktin, joka valmistaa hoitoon «Hammersley R. A digest of memory phenomena for add...»24.
Alcohol Use Disorders Identification Test (AUDIT) on tehokas tapa seuloa alkoholin ongelmakäyttöä «Allen JP, Litten RZ, Fertig JB ym. A review of res...»37, «Reinert DF, Allen JP. The Alcohol Use Disorders Id...»38. Optimaalisin seulontaraja on suomalaisilla tavallisimmin miehillä vähintään ≥ 8 ja naisilla ≥ 6 pistettä «Alcohol Use Disorders Identification Test (AUDIT) on tehokas tapa seuloa alkoholin ongelmakäyttöä. Optimaalisin seulontaraja on suomalaisilla tavallisimmin miehillä vähintään ≥ 8 ja naisilla ≥ 6 pistettä.»A (AUDIT-kysely suomeksi «hoi50028b.pdf»1 ja ruotsiksi www «https://www.fhi.se/Publikationer/Alla-publikationer/AUDIT/»7, tietokoneohjelma «AUDIT-kysely»1).
Alkoholiriippuvuuden vaikeusastetta voidaan arvioida SADD (Short Alcohol Dependence Data Questionnaire) -kyselyllä «Holopainen A. Sekakäyttö. Kirjassa: Päihdelääketie...»39, www «http://www.paihdelinkki.fi/fi/testit-ja-laskurit/alkoholi/alkoholiriippuvuustesti-sadd»2.
Haastattelun ja kyselyiden ohella kliininen tutkimus antaa viitteitä mahdollisesta alkoholin ongelmakäytöstä (taulukko «Alkoholin riskikäyttöön liittyviä kliinisiä löydöksiä (Päihdelääketiede. Salaspuro M, Kiianmaa K, Seppä K, toim. Kustannus Oy Duodecim 2003, s. 60). ...»3). Haastattelua on syytä suunnata ja täydentää kliinisten löydösten ja esiin tulleiden anamnestisten seikkojen mukaan.
pitoisuus on ollut yli 1,5 ‰ ilman päihtymyksen merkkejä «Criteria for the diagnosis of alcoholism. Ann Inte...»40.
Anemiaan liittymätön suuri MCV-arvo (vähintään 100 fl) johtuu erityisesti miehillä ilmeisesti lähes aina alkoholin ongelmakäytöstä. MCV-arvon suurenemisen muita syitä ovat B12-vitamiinin tai foolihapon puute, kilpirauhasen vajaatoiminta, retikulosytoosi, maksasairaudet, verisairaudet ja tupakointi. Noin kolmasosalla naisista arvon suurenemiselle ei löydy selitystä «Seppä K, Laippala P, Saarni M. Macrocytosis as a c...»41.
Kun MCV-arvo suurenee 90 fl:sta 100 fl:aan, ongelmajuomisen (yli 6 annosta alkoholia vuorokaudessa) todennäköisyys kasvaa 20 %:sta 60 %:iin «Chick J, Kreitman N, Plant M. Mean cell volume and...»42.
MCV:n on todettu olevan suurentunut 48–90 %:lla alkoholiongelmaisista, mutta riskikulutuksen toteamisessa MCV on vähemmän herkkä kuin GT tai CDT «Keso L, Salaspuro M. Laboratoriokokeet alkoholiong...»43, «Keso L, Salaspuro M. Laboratoriokokeet alkoholiong...»44.
Suurin osa sattumalta esiin tulleista suurentuneista GT-arvoista selittyy alkoholin ongelmakulutuksesta. GT osoittaa alkoholiriippuvuuden herkästi (sensitiivisyys 70–90 %) «Keso L, Salaspuro M. Laboratoriokokeet alkoholiong...»43, «Keso L, Salaspuro M. Laboratoriokokeet alkoholiong...»44, mutta herkkyys on huonompi riskikulutuksen toteamisessa, varsinkin nuorilla (sensitiivisyys vain < 30 %) «Salaspuro M. Carbohydrate-deficient transferrin as...»45, «Scouller K, Conigrave KM, Macaskill P ym. Should w...»46, «Arndt T. Carbohydrate-deficient transferrin as a m...»47.
Suurentunut GT-arvo normaalistuu raittiudessa 2–3 viikon aikana. Kertajuominen ei vaikuta seerumin GT-pitoisuuteen. GT-arvo suurenee kaikissa maksavaurioissa, ja sitä voivat suurentaa myös ylipaino, hyperlipidemia, eräät lääkkeet (antikoagulantit ja epilepsialääkkeet), diabetes, haimatulehdus, sydämen vajaatoiminta, vakava tapaturma, tupakointi ja syövän etäpesäkkeet maksassa «Keso L, Salaspuro M. Laboratoriokokeet alkoholiong...»43, «Keso L, Salaspuro M. Laboratoriokokeet alkoholiong...»44.
Ongelmakulutuksen diagnostiikassa GT:n määritystä on mahdollista käyttää seulonnassa, ja sillä voidaan seurata potilaan alkoholinkäytön vähenemistä: arvon pieneneminen kahden viikon raittiin jakson aikana viittaa vahvasti siihen, että arvoa on suurentanut alkoholinkäyttö «Weill J, Schellenberg F, Le Goff AM ym. The decrea...»48. Jos arvo ei alkoholinkäytön vähentämisestä huolimatta pienene, on selvitettävä, onko taustalla maksasairaus.
Arvon normaalistumisaika raittiudessa on keskimäärin 16 vuorokautta, joten määritys sopii juomisen muutosten seuraamiseen «Behrens UJ, Worner TM, Lieber CS. Changes in carbo...»49.
CDT ilmaisee herkästi alkoholiriippuvuuden (sensitiivisyys yli 90 %), mutta riskikulutuksen toteamisessa sen herkkyys on varsinkin nuorilla huono (< 30 %). Se myös toimii ylipainoisilla ja naisilla huonommin kuin normaalipainoisilla ja miehillä «Bortolotti F, De Paoli G, Tagliaro F. Carbohydrate...»50.
Testi kuvastaa alkoholinkulutusta, ja se on GT-tutkimusta spesifisempi erottamaan esimerkiksi alkoholiperäisen maksavaurion muusta maksavauriosta. Vääriä positiivisia tuloksia on raportoitu joskus primaarissa biliaarisessa kirroosissa, muissa kirrooseissa ja transferriinin synnynnäisissä poikkeavuuksissa «Stibler H. Carbohydrate-deficient transferrin in s...»51.
CDT:n ja GT:n yhteiskäyttö lisää alkoholin ongelmakäytön tunnistamisherkkyyttä «CDT:n ja GT:n yhteiskäyttö lisää alkoholin ongelmakäytön tunnistamisherkkyyttä.»A. Yhdistelmämarkkerilla (GT-CDT), jossa yhdistetään CDT- ja GT-tulokset matemaattisesti, voidaan parantaa testin herkkyyttä ilman spesifisyyden menetystä «Hietala J, Koivisto H, Anttila P ym. Comparison of...»52. GT-CDT lasketaan kaavalla: GT-CDT = 0,8*ln(GT) + 1,3*ln(CDT).
Lyhytneuvonnan sisältöä on luonnehdittu lyhenteellä RAAMIT. Ks. taulukko «RAAMIT-lyhytneuvonnan (FRAMES) sisältö. ...»4.
Lyhytneuvontaan kannattaa käyttää aikaa ainakin 5–10 minuuttia, ja sen tulee sisältää ohjeita selviämisstrategioista ja neuvontaa alkoholihaitoista «Ballesteros J, Duffy JC, Querejeta I ym. Efficacy ...»53. Käyntikertojen määrä räätälöidään yksilöllisesti. Lyhytneuvontaan käytetty aika ilmeisesti parantaa vastetta «Lyhytneuvontaan käytetty aika ilmeisesti parantaa sen vastetta.»C. Laajennettu neuvonta näyttää olevan tehokkaampaa kuin aivan minimaalinen.
Internet-pohjainen interventio saattaa olla tehokkaampi kuin pelkän valistusaineiston antaminen «Riper H, Kramer J, Smit F ym. Web-based self-help ...»54.
Psykososiaalinen hoito vähentää alkoholiongelman aiheuttamia kokonaiskustannuksia «UKATT Research Team. Cost effectiveness of treatme...»55.
Keskivaikeassa riippuvuudessa eri hoitomuodoilla saavutetaan ilmeisesti pääosin samantasoisia tuloksia «Carroll KM, Nich C, Ball SA ym. Treatment of cocai...»56, «Ojehagen A, Berglund M, Appel CP ym. A randomized ...»57, «Cooney NL, Kadden RM, Litt MD ym. Matching alcohol...»58.
Perheväkivaltaan syyllistyneillä alkoholista riippuvaisilla kognitiivinen käyttäytymisterapia saattaa tuottaa parempia tuloksia kuin kahdentoista askeleen hoito «Easton CJ, Mandel DL, Hunkele KA ym. A cognitive b...»59.
Pari- ja perheterapia ovat ilmeisesti tehokkaampia kuin pelkkä yksilön hoito «Pari- ja perheterapia on alkoholiongelmassa ilmeisesti tehokkaampaa kuin pelkkä yksilöhoito.»B. Niistä saattaa olla hyötyä myös perheen lapsille «Kelley ML, Fals-Stewart W. Couples- versus individ...»60, «Kelley ML, Fals-Stewart W. Treating paternal alcoh...»61, ja niillä voidaan vähentää kotiväkivaltaa «O'Farrell TJ, Van Hutton V, Murphy CM. Domestic vi...»62.
Psykodynaamisten terapioiden hyöty on todennäköisesti vähäinen «Ojehagen A, Berglund M, Appel CP ym. A randomized ...»57, «Cooney NL, Kadden RM, Litt MD ym. Matching alcohol...»58, «Andreasson S, Öjehagen A. Psychosocial treatment o...»63, «Olson RP, Ganley R, Devine VT ym. Long-term effect...»64, «Sandahl C, Ronnberg S, Herlitz K, Ahlin G. Time-li...»65, «Sjöberg L, Samsonowitz V. Coping strategies and re...»66, «Ito JR, Donovan DM, Hall JJ. Relapse prevention in...»67, «Kadden RM, Cooney NL, Getter H ym. Matching alcoho...»68, «Litt MD, Babor TF, DelBoca FK ym. Types of alcohol...»69.
Toistaiseksi ei tunneta sellaisia kriteereitä, joiden perusteella alkoholiongelmaiselle voitaisiin valita hänelle parhaiten sopiva hoitomuoto «Matching alcoholism treatments to client heterogen...»70, «UKATT Research Team. UK Alcohol Treatment Trial: c...»71.
Suomessa kuolee vuosittain noin 500 ihmistä akuutteihin alkoholimyrkytyksiin ja näistä tapauksista yli 85 % aiheutuu etanolista «Poikolainen K, Leppänen K, Vuori E. Alcohol sales ...»72. Määrä on poikkeuksellisen suuri verrattuna muihin länsimaihin «Poikolainen K, Leppänen K, Vuori E. Alcohol sales ...»72. Alkoholiperäiset kuolemat ja alkoholimyrkytykset ovat viime vuosina lisääntyneet, ja niihin liittyy usein lääkemyrkytys «Poikolainen K, Leppänen K, Vuori E. Alcohol sales ...»72, «Laatikainen T. Alkoholiveron alennus näkyi nopeast...»73.
Lievästi tai keskivaikeasti humaltunut (veren etanolipitoisuus alle 3 ‰) on tajuissaan tai mahdollisesti pinnallisesti tajuton. Diagnoosi perustuu anamneesiin, alkoholin hajuun ja uloshengitysilman etanolipitoisuuden mittaamiseen. Tarkalla kliinisellä tutkimuksella pyritään toteamaan muut akuuttihoitoa vaativat tilat. Aikuisen lievä tai keskivaikea alkoholimyrkytys (alle 2,5–3 ‰) ei sellaisenaan vaadi erikoishoitoa, mutta aspiraatioriski on muistettava. Mahalaukku huuhdellaan vain, jos epäillään lääkemyrkytystä. Lääkehiili ei estä etanolin imeytymistä «Kuitunen T. Alkoholimyrkytykset. Duodecim 2000;116...»74, «Akuuttihoito-opas. Elonen E, Mäkijärvi M, Voipio-P...»75.
Metanolimyrkytystä hoidetaan etanolilla, joka kilpailee metanolin kanssa alkoholidehydrogenaasista. Etanoli-infuusio aloitetaan heti «Akuuttihoito-opas. Elonen E, Mäkijärvi M, Voipio-P...»76. Vaihtoehtona on fomepitsoli, jota American Academy of Clinical Toxicology Practice Guideline ja asiantuntijat pitävät etanolia suositeltavampana «Barceloux DG, Bond GR, Krenzelok EP ym. American A...»77, «Barceloux DG, Krenzelok EP, Olson K ym. American A...»78, «Hovda KE, Jacobsen D. Expert opinion: fomepizole m...»79, vaikkei asiasta ole tehty vertailevaa tutkimusta.
Lääkehiili ei sido alkoholeja. Hoitona ovat asidoosin hoito, tehostettu diureesi, etanoli-infuusio, lääkitys (fomepitsoli) ja tarvittaessa hemodialyysi. Natriumbikarbonaatti-infuusio aloitetaan heti «Akuuttihoito-opas. Elonen E, Voipio-Pulkki LM, Vuo...»80.
Oireiden arvioinnissa voidaan käyttää CIWA-Ar-asteikkoa (ks. Lääkärin tietokannat, CIWA-Ar-laskuri «CIWA-Ar-laskuri»2).
Avokatkaisuhoidossa voidaan käyttää lieviin tai keskivaikeisiin vierotusoireisiin valvottua klooridiatsepoksidilääkitystä (25–50 mg x 2–4) pienenevin annoksin 3–5 vuorokauden ajan (ks. Lääkärin tietokannat, artikkeli Alkoholin vieroitusoireiden hoito «»1 (vaatii käyttöoikeuden)).
Diatsepaamia annetaan 10–20 mg 1–2 tunnin välein nestemäisenä suun kautta (tarvittaessa valvotusti suoneen), kunnes potilas rauhoittuu tai saavutetaan kyllästysannos (200 mg) «Mayo-Smith MF, Beecher LH, Fischer TL ym. Manageme...»81. Hengitystaajuutta ja tajunnantasoa tulee seurata tiiviisti.
Karbamatsepiini ei ole ensisijainen alkoholivieroituslääke. Se kuitenkin ilmeisesti estää tehokkaasti kouristuksia, ja sitä voitaneen käyttää, jos potilaalla on aiemmin esiintynyt vieroituskouristuksia «Erwin WE, Williams DB, Speir WA. Delirium tremens....»82, «Karbamatsepiini ei ole ensisijainen alkoholivieroituslääke. Sillä voidaan hoitaa lieviä ja keskivaikeita kouristuksia, mutta se ei estä tehokkaasti alkoholivieroitukseen liittyviä kouristuskohtauksia.»A, (Ks. Käypä hoito -suositus Epilepsiat (aikuiset) «Epilepsiat (aikuiset)»6).
Potilaan kanssa on suositeltavaa tehdä hoidosta niin sanottu antabussopimus «hoi50028c.pdf»3.
Pitkävaikutteinen naltreksoni-injektio (erityislupavalmiste) ilmeisesti lisää raittiiden päivien määrää ja vähentää juomista, kun hoitoon on yhdistetty motivoivaa tai kognitiivista terapiaa «Kranzler HR, Wesson DR, Billot L ym. Naltrexone de...»83, «Garbutt JC, Kranzler HR, O'Malley SS ym. Efficacy ...»84, «O'Malley SS, Garbutt JC, Gastfriend DR ym. Efficac...»85, «Ciraulo DA, Dong Q, Silverman BL ym. Early treatme...»86, «Galloway GP, Koch M, Cello R ym. Pharmacokinetics,...»87.
Samanaikaisten mielenterveyden häiriöiden luotettava diagnosointi edellyttää yleensä joko 4 viikon raitista jaksoa ohimenevien oireiden sulkemiseksi pois tai oireiden alkamista ennen päihteidenkäyttöä, oireilua raittiiden jaksojen aikana tai oireiden pitkäkestoisuutta «Hasin D, Samet S, Nunes E ym. Diagnosis of comorbi...»88.
Alkoholin aiheuttamiin häiriöihin (ohimenevät oireet suljettuina pois) voi liittyä suurentunut erillisten mielenterveydenhäiriöiden ilmaantumisen riski tai tavallista vaikeampi alkoholin aiheuttama päihtymys- tai vieroitustila «Nunes EV, Liu X, Samet S ym. Independent versus su...»89, «Ramsey SE, Kahler CW, Read JP ym. Discriminating b...»90, «Caton CL, Hasin DS, Shrout PE ym. Stability of ear...»91, «Caton CL, Drake RE, Hasin DS ym. Differences betwe...»92.
Kognitiivinen käyttäytymisterapia yksin tai yhdistettynä motivoivaan haastatteluun ilmeisesti vähentää samanaikaisen alkoholiongelman ja masennuksen hoidossa masennusoireita ja alkoholinkäyttöä «Kognitiivinen käyttäytymisterapia yksin tai yhdistettynä motivoivaan haastatteluun ilmeisesti vähentää samanaikaisen alkoholiongelman ja masennuksen hoidossa masennusoireita ja alkoholinkäyttöä.»B. Masennuslääkkeet saattavat tehota masennustilojen hoidossa samanaikaisesta alkoholin käyttöhäiriöstä huolimatta «Masennuslääkkeet ovat tehokkaita masennustilojen hoidossa samanaikaisesta alkoholin käyttöhäiriöstä huolimatta. Lääkehoitoon liittyy myös lumelääkettä enemmän alkoholin käytön keskeyttämisiä ja kulutuksen vähentämistä.»A. Ks. Käypä hoito -suositus Depressio «Depressio»5.
Alkoholiongelmaiset psykoottista häiriötä sairastavat potilaat hoidetaan yleensä psykiatrisen hoidon piirissä. Ks. Käypä hoito -suositukset Skitsofrenia «Skitsofrenia»9 ja Kaksisuuntainen mielialahäiriö «Kaksisuuntainen mielialahäiriö»11.
Riippuvuutta aiheuttavien lääkkeiden määräämistä alkoholiongelmaiselle on vältettävä. Päivystystilanteissa potilaille ei tule yleensä määrätä bentsodiatsepiineja. Jos niin kuitenkin tehdään, käyttö on syytä rajoittaa vain vierotusoireiden keston ajaksi «Erwin WE, Williams DB, Speir WA. Delirium tremens....»82, «Holbrook AM, Crowther R, Lotter A ym. Meta-analysi...»93, «Mayo-Smith MF. Pharmacological management of alcoh...»94. Bentsodiatsepiinien pitkäaikaiskäyttö on aiheellista vain poikkeustapauksissa, joissa muu hoito ei auta potilaan psyykkisiin oireisiin ja hänelle on mahdollista järjestää tiivis ja pitkäaikainen hoitokontakti.
Bentsodiatsepiinijohdosten välillä on eroja niiden riippuvuutta aiheuttavissa ominaisuuksissa «Griffiths RR, Weerts EM. Benzodiazepine self-admin...»95, «Soldatos CR, Dikeos DG, Whitehead A. Tolerance and...»96. Hoidossa on syytä välttää lyhytvaikutteisia bentsodiatsepiineja.
Sekakäyttäjän vieroitushoidossa selvitetään päihteidenkäytön vaiheet ja riippuvuudet. Riippuvuuden vaikeutta voidaan arvioida viisi kysymystä sisältävällä päihderiippuvuuden vakavuuden arviointiasteikolla (SDS) «Päihderiippuvuuden vakavuuden arviointiasteikko (SDS)»4 ja huumeseuloilla «Holopainen A. Sekakäyttö. Kirjassa: Päihdelääketie...»39, «de las Cuevas C, Sanz EJ, de la Fuente JA ym. The ...»97.
Vieroitus toteutetaan katkaisuhoito-osastolla, jos potilas käyttää suuria bentsodiatsepiiniannoksia, käyttö on hallitsematonta tai aikaisemmat vieroitusyritykset avohoidossa ovat epäonnistuneet. Vieroitusoireiden voimakkuutta voidaan seurata CIWA-B-lomakkeella «Busto UE, Sykora K, Sellers EM. A clinical scale t...»98, «http://www.terveysportti.fi/xmedia/ykt/ciwa_b_pohja.pdf»10.
Karbamatsepiinia voidaan myös käyttää vieroituskouristuksien ehkäisyyn «Pages KP, Ries RK. Use of anticonvulsants in benzo...»99.
Alkoholiongelmaisen sosiaaliturvaa säätelee kansallinen sosiaalivakuutuslainsäädäntö (sairausvakuutuslaki, kuntoutusrahalaki ja työeläkelait). Työkykyyn vaikuttavat monet tekijät kuten sairaudet, lääketieteellisesti arvioitu toimintakyky, osaaminen, koulutus, työyhteisö, ikä ja työ sekä monet psykososiaaliset tekijät «Juntunen J, Havu T. Vakuutuslääketieteen eettisiä ...»100. Työkyky on aina toimintakyky suhteessa työn vaatimuksiin.
Työterveyshuollolla on keskeinen asema työikäisten alkoholiongelman ehkäisemisessä, havaitsemisessa ja hoitamisessa. Suurin osa (60–70 %) alkoholista riippuvaisista on työelämässä «Halme JT, Seppä K, Alho H ym. Hazardous drinking: ...»101.
Kolmasosalla työkyvyttömyyseläkkeen hakijoista ei kuitenkaan ole työterveyshuoltoa «Goult R ym. Työkyvyttömyyseläkettä edeltävät vaihe...»102. Tähän ryhmään kuuluvat esimerkiksi opiskelijat, työttömät, syrjäytyneet ja eläkeläiset, ja heidän hoitonsa on useimmiten perusterveydenhuollon vastuulla.
Yli hälytysrajan (ks. taulukko «Työryhmän suositus alkoholinkäytön riskitasoiksi...»2) alkoholia käyttävillä on pienen riskin käyttäjiin verrattuna suurentunut työkyvyttömyyseläkkeelle jäämisen riski «Harkonmäki K ym. Tahdon asia? Näkökulmia työssä ja...»103.
Alkoholista riippuvaista voidaan pitää työkyvyttömänä «Juntunen J. Alkoholi ja työkyky. Tiimi 2009;1:12-5...»104, jos hänellä on lisäksi
Ks. lisätietoa päihdeongelman hoito- ja kuntoutusjärjestelmistä kuva «Päihdehuollon hoitojärjestelmät»1.
Tehokkaita rattijuopumuksen ehkäisykeinoja ovat promillerajat, anniskelun ikärajat, puhallusilman alkoholipitoisuuden testauspisteet, nuorten kuljettajien tavallista matalammat promillerajat, anniskeluhenkilökunnan kouluttaminen, raittiit sijaiskuljettajat ja tienvarsipuhallutuskampanjat «Peek-Asa C. The effect of random alcohol screening...»105, «Shults RA, Elder RW, Sleet DA ym. Reviews of evide...»106, «Ditter SM, Elder RW, Shults RA ym. Effectiveness o...»107.
Alkolukko (alkolukolla valvottu ajo-oikeus) on tehokas niin ensikertalaisilla kuin uusijoillakin käytön ajan, mutta sen tehosta käytön loputtua ei ole riittävää näyttöä «Willis C, Lybrand S, Bellamy N. Alcohol ignition i...»108, www «http://www.trafi.fi/filebank/a/1361776725/594fc340012ca9a45ac627944e4133bb/11613-Trafin_julkaisuja_05-2013_-_alkolukko.pdf»12.
Ei tiedetä, onko perusterveydenhuollossa annetusta neuvonnasta hyötyä rattijuopumuksen ehkäisyssä «Williams SB, Whitlock EP, Edgerton EA ym. Counseli...»109.
Lasten fyysisen ja emotionaalisen hoidon laiminlyönnin sekä muun kaltoinkohtelun riski on päihteitä käyttävien vanhempien perheissä suurentunut «Walsh C, MacMillan HL, Jamieson E. The relationshi...»110, «Ammerman RT, Kolko DJ, Kirisci L ym. Child abuse p...»111. Alkoholia ei siten ole suositeltavaa käyttää imeväisaikana, jolloin lapsen hyvinvointi on erityisen riippuvainen vanhempien hyvästä huomiokyvystä.
Imetysaikana rintamaidon alkoholipitoisuus on suunnilleen sama kuin äidin veren alkoholipitoisuus ja alkoholi häviää maidosta samanaikaisesti kuin äidin verestä «Lawton ME. Alcohol in breast milk. Aust N Z J Obst...»112, «Mennella JA, Beauchamp GK. The transfer of alcohol...»113.
Vaikka lapsen äidinmaidon mukana saama alkoholimäärä on pieni, suosittelemme alkoholinkäytön välttämistä imettämisen aikana, koska imettävän äidin alkoholinkäyttö saattaa vaikuttaa lapsen myöhäisempään kognitioon «Gibson L, Porter M. Drinking or Smoking While Brea...»114.
Alkoholin nauttiminen saattaa muuttaa äidin hormonien prolaktiinin ja oksitosiinin pitoisuuksia «Mennella JA, Pepino MY, Teff KL. Acute alcohol con...»115.
Kasvokkain annettu tunnin kestävä lyhytinterventio on ilmeisesti tietokonepohjaista lyhytinterventiota tehokkaampi opiskelijoiden alkoholinkäytön vähentämisessä «Kasvokkain annettu lyhytinterventio on ilmeisesti tietokonepohjaista lyhytinterventiota tehokkaampi opiskelijoiden alkoholin käytön vähentämisessä.»C. Yhdysvaltalaisilla yliopisto-opiskelijoilla tietokonepohjaisen intervention (keskimääräinen kesto 13 minuuttia) hyöty jäi suhteellisen pieneksi. Kasvokkaisen intervention (keskimääräinen kesto 53 minuuttia) hyöty oli tilastollisesti hieman parempi «Carey KB, Scott-Sheldon LA, Elliott JC ym. Face-to...»116.
Alkoholin ongelmakäyttö voi ilmaantua missä iässä tahansa. Noin kolmasosalla ikääntyneistä ongelmakäyttäjistä se on alkanut myöhäisessä vaiheessa «Holbert KR, Tueth MJ. Alcohol abuse and dependence...»117.
Ikääntyneillä riskit kasvavat jo vähäisemmällä kulutuksella kuin työikäisillä: kehon nestetilavuus on heillä pienempi ja sairaudet ja lääkitykset yleisempiä. Ikääntyneiden alkoholin ongelmakäytön tunnistamiseen ja hoitoon soveltuvat samat menetelmät kuin nuoremmilla «Aira M, Haarni I. Iäkkäiden suhtautuminen alkoholi...»118. Tietoa menetelmien toimivuudesta erityisesti ikääntyneillä ei juuri ole.
Päihdepalvelujen järjestämisestä, arvioinnista ja mitoituksesta on julkaistu suositus «Päihdepalvelujen laatusuositukset. Sosiaali- ja te...»22.
Päihdeongelmaisten hoitopaikkaa arvioitaessa voidaan esittää seuraavia hoidon laatua testaavia kysymyksiä «Päihdepalvelujen laatusuositukset. Sosiaali- ja te...»22:
Artikkelin tunnus: hoi50028 (050.028)
Akamprosaatti (Suomessa erityisluvalla) auttaa raittiuden ylläpitämisessä.
Akupunktuurilla ei voida saavuttaa lisätehoa alkoholiriippuvuuden tai alkoholivieroitusoireiden hoidossa tavanomaiseen hoitoon verrattuna.
Motivoiva haastattelu lisää hoidon tuloksellisuutta.
Valvottu disulfiraamilääkitys (400 mg kahdesti viikossa tai 200 mg/vrk) on parantanut merkitsevästi pelkillä psykososiaalisilla menetelmillä saatuja tuloksia alkoholiriippuvuuden hoidossa.
Hoitavan henkilön vuorovaikutustaidot ja hyvä hoitosuhde vaikuttavat hoitotulokseen.
Karbamatsepiini ei ole ensisijainen alkoholivieroituslääke. Sillä voidaan hoitaa lieviä ja keskivaikeita kouristuksia, mutta se ei estä tehokkaasti alkoholivieroitukseen liittyviä kouristuskohtauksia. Karbamatsepiinia voitaneen käyttää, jos potilaalla on aiemmin esiintynyt lieviä vieroituskouristuksia.
CDT:n ja GT:n yhteiskäyttö lisää alkoholin ongelmakäytön tunnistamisherkkyyttä.
Lyhytinterventiot vähentävät nuorten alkoholinkäyttöä sekä alkoholin käyttöön liittyviä ongelmia.
Riskikäytön hoitona lyhytneuvonta on yhtä tehokas kuin laajempi interventio.
Lyhytneuvonta on vaikuttava hoitomuoto alkoholin riskikäytössä ennen riippuvuuden kehittymistä.
Naltreksoni (50 mg/vrk) lisää lumelääkkeeseen verrattuna raittiiden päivien lukumäärää ja vähentää retkahduksia. Hoitotuloksen tehoa parantaa merkittävästi lääkitykseen liitetty kognitiivinen käyttäytymisterapia tai motivoiva terapia.
Perheterapia sekä perheterapiaa ja yksilöhoitoa yhdistävät interventiot ovat tehokkaita nuorten alkoholihäiriöiden hoidossa.
Alcohol Use Disorders Identification Test (AUDIT) on tehokas tapa seuloa alkoholin ongelmakäyttöä. Optimaalisin seulontaraja on suomalaisilla tavallisimmin miehillä vähintään ≥ 8 ja naisilla ≥ 6 pistettä.
Lyhytneuvonta on ilmeisesti kustannustehokas hoitomuoto.
Kahdentoista askeleen ohjelma tuottaa ilmeisesti enemmän täysraittiutta, mutta muilta osin tulokset eivät ilmeisesti eroa oleellisesti tavanomaisten psykososiaalisten hoitojen tuloksista.
Motivoiva haastattelu ilmeisesti vähentää nuorten ja nuorten aikuisten alkoholin käyttöä, mutta kliininen vaikutus on vähäinen.
Pari- ja perheterapia on alkoholiongelmassa ilmeisesti tehokkaampaa kuin pelkkä yksilöhoito.
Yhteisövahvistusohjelma (CRA-hoito) ilmeisesti lisää tavanomaisen hoidon tuloksellisuutta.
Alkoholin ja bentsodiatsepiinin sekakäyttäjän vieroitus lienee mahdollista avohoidossa tiiviissä seurannassa, kun potilas on itse motivoitunut vieroitushoitoon.
Lyhytneuvonta saattaa vähentää rattijuopumuksia henkilöillä, jotka eivät vielä ole riippuvaisia alkoholista tai jotka ovat joutuneet rattijuopumuksensa takia liikenneonnettomuuteen.
Alkoholin käyttömääriä kysyttäessä lienee parempi johdatella arvioon tarjoamalla pikemminkin suuria kuin pieniä juomamääriä.
Keskustelu alkoholinkäytöstä lienee syytä aloittaa avoimella kysymyksellä.
AUDIT-kysely (PDF)
Taulukko: Alkoholinkäytön riskitasot
Taulukko: Alkoholinkäytön terveysriskit
Taulukko: Riskikäytön kliiniset löydökset
Taulukko: RAAMIT-lyhytneuvonnan sisältö
Testaa tietosi alkoholiongelmaisen hoidosta (vaatii käyttöoikeuden)